6. โครงการในอนาคต

ธนาคารได้วางนโยบาย และแผนกลยุทธ์ธนาคารทั้งระยะสั้นและระยะยาว
เพื่อให้มีความพร้อมต่อการเปลี่ยนแปลง และรองรับกับสถานการณ์ในการแข่งขันที่รุนแรงมากขึ้น
และพร้อมสนองตอบต่อความต้องการของลูกค้า โดยมีโครงการสำคัญที่ดำเนินการ ดังนี้

-   โครงการพัฒนาระบบเทคโนโลยีสารสนเทศด้าน Core Banking Business (CBS)
    เป็นระบบงาน

หลักที่ควบคุมงานบริการขั้นพื้นฐานทั้งหมดของธนาคาร การทำงานของระบบ CBS
จะเปลี่ยนการดูแลลูกค้าจากระบบ Account Base เป็น Customer Base
โดยยึดลูกค้าเป็นศูนย์กลาง และระบบดังกล่าวจะทำงานในแบบ Online Real Time
สามารถทำธุรกรรมได้ตลอด 24 ชั่วโมงโดยไม่มีวันหยุด
สามารถประมวลผลการทำธุรกรรมได้สมบูรณ์ทันทีเมื่อได้รับข้อมูลไม่ว่าจะทำงานบนระบบงานใดก็ตาม
อีกทั้งยังสามารถออกแบบและกำหนดลักษณะความต้องการผลิตภัณฑ์และบริการทางการเงินที่สนองตอบความต้องการของลูกค้าได้อย่างรวดเร็ว
รวมทั้งเป็นกลไกในการบริหารงาน การวางแผน การควบคุมความเสี่ยง
เพิ่มขีดความสามารถในการปฏิบัติงาน การให้บริการแก่ลูกค้า อย่างมีประสิทธิภาพ ทันสมัย
และเป็นมาตรฐานสากล โดยคาดว่าการปรับเปลี่ยนไปสู่ระบบใหม่จะดำเนินการได้ภายในต้นปี 2547
โดยไม่กระทบการบริการต่อลูกค้า

-   โครงการจัดตั้งศูนย์บริการลูกค้าสัมพันธ์ (Contact Center) เป็นการนำระบบงาน Call
    Center และระบบ Customer Relation Management (CRM) มารวมกัน
    ซึ่งจะทำให้เกิดประสิทธิภาพสูงสุดในการให้บริการแก่ลูกค้าที่หลากหลาย อาทิ
    สามารถตอบปัญหา ให้ข้อมูล ให้คำแนะนำ เสนอขายบริการต่าง ๆ กับลูกค้า
    เพื่อสร้างความพึงพอใจ และตอบสนองความต้องการของลูกค้าได้อย่างรวดเร็วในรูปแบบ
    One-Stop Service อีกทั้งยังช่วยลดต้นทุนในการดำเนินงานของธนาคาร เพิ่มรายได้
    และเพิ่มประสิทธิภาพในการปฏิบัติงานสำหรับพนักงานที่ต้องให้บริการแก่ลูกค้าที่มีความจำเป็นที่ต้องเข้ามาติดต่อที่สาขาและหน่วยงานของธนาคาร

-   โครงการการปรับปรุงการบริหารงานการคลังภาครัฐ
    และระบบเบิกจ่ายด้วยระบบอิเล็กทรอนิกส์

(GFMIS) เป็นโครงการขยายธุรกรรมการให้บริการด้านการเงินให้แก่หน่วยงานภาครัฐ
โดยเป็นโครงการปรับปรุงระบบการบริหารงานการคลังภาครัฐที่เกี่ยวกับระบบการเบิกจ่ายงบประมาณ
ระบบการบัญชี ระบบการจัดซื้อและว่าจ้างมาตรฐาน ระบบบริหารหนี้สาธารณะ
ระบบทรัพยากรบุคคลและเงินเดือน ระบบการชำระเงิน ระบบการตรวจสอบ
และระบบข้อมูลสารสนเทศและประเมินผลให้เป็นระบบอิเล็กทรอนิกส์
ซึ่งเป็นการรวมศูนย์ระบบการเงินการคลังภาครัฐของประเทศ
นอกจากนี้ยังสามารถใช้เป็นเครื่องมือในการควบคุมการบริหารงบประมาณการรับและเบิกจ่ายโอนเงิน
การตรวจสอบให้มีประสิทธิภาพและประสิทธิผล
โดยจะเชื่อมโยงการรับและจ่ายเงินของภาครัฐทั้งหมดให้เป็นเครือข่ายการเงินการคลังภาครัฐอย่างครบวงจร
อันจะก่อให้เกิดประโยชน์ต่อประเทศชาติโดยรวม
ซึ่งธนาคารจะเป็นผู้ลงทุนจัดหาและว่าจ้างผู้เชี่ยวชาญมาสำรวจออกแบบระบบ
และดำเนินการติดตั้งระบบให้แก่ภาครัฐ
โดยมีเป้าหมายที่จะดำเนินโครงการให้แล้วเสร็จในส่วนกลางเป็นระยะแรก
และระยะต่อไปจะกระจายไปสู่ทุกส่วนราชการ หน่วยงานกระทรวง ทบวง กรม และคู่สัญญา
อย่างสมบูรณ์แบบต่อไป

-   ธนาคารได้มีการเตรียมแปรรูปธนาคาร (Privatization)
    เพื่อกระจายการถือครองหุ้นของภาครัฐและ

เพิ่มอัตราส่วนของผู้ถือหุ้นที่จะซื้อขายในตลาดหลักทรัพย์แห่งประเทศไทย
โดยในปีที่ผ่านมาธนาคารได้เตรียมดำเนินการ ดังนี้

1.  ซื้อใบสำคัญแสดงสิทธิที่จะซื้อหุ้นบุริมสิทธิคืนจากกองทุนเพื่อการฟื้นฟูและพัฒนาระบบสถาบันการเงิน
    จำนวน 6,588 ล้านบาท เมื่อเดือนกันยายน 2545

2.  ล้างขาดทุนสะสมจำนวน 76,988 ล้านบาท โดยโอนสำรองต่าง ๆ
    และลดมูลค่าหุ้นที่ตราไว้จากเดิม 10 บาท เป็น 5.15 บาท
    ทำให้ธนาคารสามารถจ่ายเงินปันผลได้

3.  เตรียมการออก Road Show ให้แก่สถาบันการเงินทั้งในและต่างประเทศ ซึ่งคาดว่าจะจัดทำ
    Road Show ในปี 2546